Yandex Muziko

Yandex Muziko () estas la muzika datumbazo de la firmao Yandex (Rusio). Ĝi ekfunkciis la .

La servo ebligas aŭskulti muzikon kaj ricevi personajn rekomendojn. Oni povas uzi ĝin per aplikaĵoj por iOS, Android, Windows kaj Windows Phone.

Sen registriĝo la servo alireblas en Azerbajĝano, Armenio, Belorusio, Kartvelio, Israelo, Kazaĥio, Kirgizio, Moldavio, Rusio, Taĝikio, Turkmenio kaj Uzbekio.

Post pagita registriĝo eblas uzi la servon en ĉiuj landoj de la mondo.

En oktobro 2017 Yandex Muziko jam proponis pli ol 40 milionojn da melodioj. En 2019 nombro de pagitaj uzantoj atingis du milionojn. 20 milionoj da homoj uzas la servon almenaŭ unufoje monate.

 Funkciado 
Ekzistas aplikaĵoj por Android kaj iOS, elŝuteblaj senpage. Post instalado necesas registriĝi aŭ sin prezenti uzante konton ĉe Yandex aŭ ĉe sociaj retoj (VKontakte, Fejsbuko, Tvitero). Sekvapaŝe la sistemo proponas trapasi rapidan teston por difini muzikajn preferojn de la uzanto. Ekde tiu momento komenciĝas 30-taga senpaga provperiodo. Post 30 tagoj la servo komencos pagigi la uzanton kiel abonanton. Oni povas nuligi la abonon kaj tiukaze sonkvalito malaltiĝos, aperos reklamo, ne eblos elŝuti muzikon por senkonekta aŭskultado.

Ekzistas pluraj eblecoj:

 Aŭskultado de muziko
 Ricevado de personaj rekomendoj
 Serĉado kaj ordigado de katalogo
 Kreado de propraj muziklistoj kaj ilia translokado de unu konto aŭ aparato al alia
 Aŭskultado de elŝutitaj melodioj senkonekte (por pagitaj uzantoj)
 Spektado de filmetoj
 Aldonado de melodioj al blogo aŭ retejo
 Transdonado de informoj pri aŭskultitaj melodioj al la servilo Last.fm por posta uzado
 Importado de muziko el Last.fm kaj Deezer
 Serĉado de melodioj laŭ tekstoj kaj propra kantado
 Aĉetado de biletoj por koncertoj
 Legado de kantotekstoj kaj iliaj ruslingvaj tradukaĵoj
 Muzikaj kolektoj fare de la redakcio, varomarkoj, amaskomunikiloj, blogantoj, muzikeldonejoj ktp.
 Sciigoj pri novaj melodioj de ŝatataj muzikistoj
 Familia abono kun ebleco konekti ĝis ses Yandex-kontojn
 Aĉetado de abono donace al iu por 3, 6 aŭ 12 monatoj
 Aŭskultado de muziko kun bitrapido en ĝis 320 kbit/sekundo kaj specimenada frekvencoes 44,1 Khz, 16 bitoj, stereo
 Aŭskultado de muziko en altkvalita reĝimo (por pagitaj uzantoj)
 La virtuala asistanto Alisa laŭ voĉpeto povas ŝalti deziratan tipon de muziko ĉe Yandex Radio
 Mia ondo () — senfina personigita muzikfluo
 Infana sekcio kun enhavo por la etuloj kaj iliaj gepatroj

 Historio 
En 2009 en Yandex-serĉilo aperis la muzikludilo, kiu responde al serĉopetoj proponis aŭskulti rilatan kanton aŭ melodiojn de koncerna muzikisto — laŭleĝe kaj altkvalite. Unue temis pri nur eksterlandaj muzikistoj, poste aldoniĝis tiuj rusiaj.

La  je naskiĝtago de la rusia kantisto Viktor Coj Yandex lanĉis muzikan projekton listen.yandex.ru, kie eblis aŭskulti ĉiujn albumojn de la muzikisto kaj lia grupo Kino.

La  2010 Yandex anoncis lanĉon de aparta servo Yandex Muziko.

En septembro 2011 Yandex informis, ke en la unua jaro la uzantoj aŭskultis 1,3 miliardon da melodioj (ĉiu melodio sonis averaĝe 688 fojojn).

La  aperis aplikaĵo Yandex Muziko por iOS. Ĝi ebligas serĉi kaj aŭskulti muzikon en iPhone kaj iPod Touch, formi muziklistojn, elŝuti melodiojn kaj aŭskulti ilin senkonekte.

La  2012 en aplikaĵo aperis ebleco aŭskulti muzikon forme de senhalta elsendofluo.

En majo 2013 aperis aplikaĵo por Android.

En septembro 2013 ekfunkciis la partnera programo, ebliganta al sendependaj muzikistoj pli rapide kaj simple aldoni siajn melodiojn al la servo.

En septembro 2014 ekfunkciis sistemo de personaj rekomendoj, formiĝantaj surbaze de preferoj de uzanto kaj liaj geamikoj ĉe VKontakte kaj Fejsbuko. Samtempe grave ŝanĝiĝis la interfaco.

En junio 2015 ekfunkciis la servo Yandex Radio, kiu uzas rekomendan sistemon kaj povas esti aŭskultata sen reklamo se uzanto estas abonanto de Yandex Muziko.

En oktobro 2015 estis lanĉita projekto La viva Yandex Muziko — serio da muzikaj aranĝoj, kiujn povas viziti abonantoj de la servo.

En januaro 2016 la rusia telefona firmao MTS lanĉis elsendofluan muzikservon MTS Music surbaze de teknologioj de Yandex Muziko.

En aŭgusto 2017 ekfunkciis Telegram-boto @YaMelodyBot laŭpete rekonanta melodiojn.

En septembro 2017 aperis ebleco kundividi melodiojn el Yandex Muziko en Fejsbuko.

En oktobro 2017 okazis kompleta alidezajnado de la servo.

En januaro de 2018 Yandex Muziko, Yandex Afiŝo, Yandex Televidprogramo kaj Kinopoisk estis kunigitaj je aparta grupo.

En majo 2018 abono de Yandex Muziko eknomiĝis Yandex Plus (). Krom muziko ĝi donas rabatojn al luksaj taksioj, senpagan liveradon en la retvendejo Beru!, rabaton por la aŭtokundivida servo Yandex Drive, pliajn 10 Gb ĉe Yandex Disko kaj spektadon de filmoj sen reklamo ĉe KinoPoisk.

En junio 2018 Yandex Muziko ekfunkciis en Armenio. Ĝi ricevis interfacon en la armena, listojn de la armena muziko kaj en la ĉefpaĝo aperis armena furorlisto.

En oktobro 2018 la servo ekfunkciis en Israelo. Komence la interfaco estis nur en la rusa kaj angla, sed oni promesis ankaŭ version en la hebrea.

En decembro 2018 Yandex Muziko ekfunkciis en Uzbekio. Ĝi ricevis interfacon en la uzbeka, kolektojn de la uzbeka muziko ktp.

En februaro 2019 Yandex Muziko iĝis la defaŭlte instalita aplikaĵo ĉe Windows 10.

En aŭgusto 2021 aperis infana sekcio kun enhavo por la etuloj kaj iliaj gepatroj.

Ekde septembro 2021 per aplikaĵo Yandex Muziko oni povas konekti Yandex Stacion por aŭskulti la muzikon, podkastojn ks per ĝiaj laŭtparoliloj, reguligi ilian laŭtecon, ŝatoklaki sontrakojn kaj transiri de unu laŭtparolilo al alia.

La  en la servo aperis Mia ondo () — senfina personigita muzikfluo kiu reagas al ĉiuj agoj de la uzanto kaj akomodiĝas laŭ al liaj preferoj, aldonante al la fluo novan muzikon konforme al lia supozata gusto.

En aŭgusto 2022 aperis Neŭrona muziko () — senfina melodio, generata de komputilaj algoritmoj laŭe al preferoj de la uzanto en tri reĝimoj: trankvilo, inspiro, vigleco. Ĝi servas kiel fona muziko. La serĉado iĝis personigita, uzanta kuntekston kaj serĉanta ankaŭ en la kantotekstoj.

La  la servo forigis la kanton Hej, en herbejo ruĝa viburno, plenumante postulon de ŝtata institucio Roskomnadzor, kiu postulas malpermesi tiun ĉi himnon de Ukrainaj siĉ-pafistoj, kiu estis populara ankaŭ inter membroj de la Ukraina Ribela Armeo.

La  en la servo aperis kanto "Brulas rusaĉo" () de ukraina grupo Never too late, kie interalie estis la vortoj "brulas rusaĉo, la koro ĝuas, la animo ĝojas" (). Tio kaŭzis publikan indignon kaj diskuton pri pli strikta reguligado de tiaj servoj.

 Vidu ankaŭ 
 Yandex Radio
 iTunes

 Eksteraj ligiloj 
 Oficiala retejo

 Yandex Muziko ĉe Last.fm

 Neoficiala biblioteko por laboro kun Yandex Muziko 

 Referencoj 

Muziko
Kategorio:Ruslingvaj retejoj
Kategorio:Elsendfluo
Kategorio:Retejoj aperintaj en 2010